Kőszeg 1532-es ostromakor a portyázó törökök egészen Ennsig eljutottak. A Stadtturm (Várostorony), a város mai jelképe 1564-1568 között épült Hans von Matz építőmester irányításával. 1569-ben a romladozó régi várat átépítették a mai Ennsegg kastéllyá; ugyanekkor kibővítették az 1483-ban emelt hercegi kastélyt is. 1594-ben a város megkapta a kiváltságot, hogy okleveleit vörös viasszal pecsételhesse le.